Κόμμα Λαϊκού Κινήματος

Το **Κόμμα Λαϊκού Κινήματος** (Ρουμανικά: *Partidul Mișcarea Populară*, PMP) είναι εθνικο-συντηρητικό και κοινωνικό-συντηρητικό ρουμανικό πολιτικό κόμμα.

## Ιστορικό
Το PMP δημιουργήθηκε ως πολιτικό ίδρυμα τον Μάρτιο του 2013 από υποστηρικτές του προέδρου της Ρουμανίας Τραϊάν Μπασεσκού, μετά την ρήξη του με την ηγεσία του Δημοκρατικού Φιλελεύθερου Κόμματος (PDL) γύρω από τον πρώην πρόεδρο της Γερουσίας Βασίλε Μπλάγκα. Μετεξελίχθηκε σε πολιτικό κόμμα τον Ιούλιο του 2013.

Το PMP αυτοπροσδιορίστηκε ως χριστιανοδημοκρατικό και φιλελεύθερο το 2013. Η πρόεδρος του νέου κόμματος μετά τον Ιούνιο του 2014 ήταν πρώην υπουργός Περιφερειακής Ανάπτυξης και Τουρισμού και η εμπιστευτική του Μπασέσκου, Ελένα Ούντρεα.

Στις ευρωεκλογές του 2014, το κόμμα κέρδισε 6,2% των ψήφων και δύο έδρες. Οι ευρωβουλευτές εντάχθηκαν στην ομάδα του Ευρωπαϊκού Λαϊκού Κόμματος. Στις 12 Σεπτεμβρίου 2014, το PMP έγινε μέλος του Ευρωπαϊκού Λαϊκού Κόμματος (EPP).

Ενόψει των προεδρικών εκλογών του 2014, το PMP υποστήριξε την Ελένα Ούντρεα. Την υποψηφιότητά της υποστήριξε και το Χριστιανοδημοκρατικό Εθνικό Κόμμα των Αγροτών (PNȚCD). Με 5,2% των ψήφων, κατέλαβε την τέταρτη θέση και δεν κατάφερε να προκριθεί στον δεύτερο γύρο. Το κόμμα ζήτησε από τους ψηφοφόρους του να υποστηρίξουν τον Κλάους Γιοχάνις του Εθνικού Φιλελεύθερου Κόμματος (PNL) στον δεύτερο γύρο.

Τον Ιούλιο του 2016, ο Τραϊάν Μπασέσκου ανακοίνωσε ότι η Εθνική Ένωση για την Πρόοδο της Ρουμανίας (UNPR) θα συγχωνευτεί με το PMP. Ωστόσο, η ένωση μεταξύ των δύο κομμάτων απέτυχε και το PMP έχασε αρκετούς εκπροσώπους τόσο στην Γερουσία όσο και στη Βουλή των Αντιπροσώπων.

Στις βουλευτικές εκλογές του 2020 το κόμμα απέτυχε να κερδίσει το 5% των ψήφων και κατά συνέπεια απέτυχε να εισέλθει στο κοινοβούλιο. Το κόμμα αμφισβήτησε τα αποτελέσματα και ζήτησε την επανακαταμέτρηση των ψήφων σε 1.090 εκλογικά κέντρα. Ωστόσο, η αίτηση αυτή τελικά απορρίφθηκε από το Κεντρικό Εκλογικό Γραφείο. Αυτή η αποτυχία οδήγησε τον πρόεδρο του κόμματος, Έουτζεν Τόμακ, να παραιτηθεί από την ηγεσία του κόμματος.

Τον Μάρτιο του 2021, μετά από συνέδριο του κόμματος, ο Κριστιάν Ντιάκονεσκου εκλέχθηκε νέος πρόεδρος και ορίστηκε υποψήφιος του PMP για τις προεδρικές εκλογές του 2024. Στις 19 Φεβρουαρίου 2022, ο Έουτζεν Τόμακ επέστρεψε στην προεδρία του κόμματος.

Στις 14 Δεκεμβρίου 2023, η Ένωση Σώστε τη Ρουμανία (USR), η Δεξιά Δύναμη (FD) και το Λαϊκό Κίνημα ανακοίνωσαν επισήμως τη δημιουργία μιας δεξιάς εκλογικής συμμαχίας για τις εκλογικές αναμετρήσεις του 2024. Στις 18 Δεκεμβρίου, η συμμαχία ονομάστηκε επίσημα ως Ενωμένη Δεξιά Συμμαχία (ADU). Στις ευρωεκλογές του 2024, ο ευρωβουλευτής του κόμματος Έουτζεν Τόμακ επανεκλέχθηκε και στη συνέχεια εντάχθηκε στην ομάδα Ανανεώστε την Ευρώπη μαζί με τους ευρωβουλευτές της USR. Στις αρχές Σεπτεμβρίου του ίδιου έτους, η Ενωμένη Δεξιά Συμμαχία (ADU) διαλύθηκε. Ωστόσο, ενόψει των βουλευτικών εκλογών το Κόμμα Λαϊκού Κινήματος (PMP) συνέχισε την εκλογική συμμαχία μόνο με τη Δεξιά Δύναμη (FD).

## Ιδεολογία
Όταν ιδρύθηκε τον Ιανουάριο του 2014, το κόμμα αυτοπροσδιορίστηκε ως συντηρητικό και οικονομικά φιλελεύθερο.

Ωστόσο, στα επόμενα χρόνια, το κόμμα έγινε πιο παραδοσιακός. Σήμερα, αντιτίθεται στην μετανάστευση των ξένων στην ΕΕ (ειδικά των Μουσουλμάνων), στον μαρξισμό, στον σοσιαλισμό, στην παγκοσμιοποίηση και στον γάμο των ίδιων φύλων. Έχει περιγραφεί ως δεξιό λαϊκιστικό κόμμα και υποστηρίζει την ενοποίηση Μολδαβίας και Ρουμανίας, και τοποθετείται από κεντροδεξιά προς δεξιά.

## Αποτελέσματα εκλογών
### Πρόεδρος της Ρουμανίας

### Ρουμανικό Κοινοβούλιο

### Ευρωπαϊκό Κοινοβούλιο

## Παραπομπές

## Εξωτερικοί σύνδεσμοι

* 
Κατηγορία:Μοναρχικά κόμματα
Κατηγορία:Πολιτικά κόμματα της Ρουμανίας